Кендимен 2: Опроштај од меса
Кендимен 2: Опроштај од меса () је амерички хорор филм из 1995, наставак Кендимена из 1992. Режисер филма је Били Кондон, а у главним улогама су Тони Тод и Кели Роуан.

Иако је имао далеко већи буџет од оригинала, далеко је и неуспешнији од њега, што по оценама критичара, што по реакцији публике. На IMDb-у има оцену 5,2, што је за 1,4 мање од свог претходника. 4 године касније добио је и свој наставак под називом Кендимен 3: Дан мртвих. У овом делу је по први пут приказано како је Данијел Робитејл страдао и постао оно што је сада, Кендимен.

Тони Тод се вратио у улогу главног антагонисте, Кендимена, а Мајкл Кулкин у улогу проф. Пурсела из претходног дела, али у овом и он сам постаје Кендименова жртва. Главна протагонисткиња првог дела, Хелен Лајл, је само на кратко приказана на сликама проф. Пурсела, који је држао предавање деци о урбаним легендама, а поготово о Кендимену, о коме је написао и књигу.

Радња 

Три године након догађаја из претходног филма, проф. Филип Пурсел држи предавање о Кендимену и томе шта се десило Хелен Лајл. Да би доказао да је Кендимен само мит, Пурсел погледа у огледало на својој књизи и изговори његово име 5 пута. Исте ноћи напада га младић по имену Итан Тарент, чијег је оца убио Кендимен пре пар година, јер он верује у њега, и мисли да га је Пурсел поново призвао. Итан је био у праву и Кендимен је дошао да убије Пурсела исте вечери, међутим за његово убиство је оптужен управо Итан, иако без икаквих доказа. Да би заштитио своју сестру, Ени, и мајку, Октавију, од Кендимена, он признаје да је починио убиство иако заправо није.

Ени креће сама у исцрпно истраживање свега у вези Кендимена и убрзо сазнаје да је он био прадеда њене мајке и да жели да их убије како би вечно био са њима. Ени потом од брата сазнаје да је њихов отац открио како да уништи Кендимена, и да је те ноћи отишао у његову стару кућу да би нашао нешто што ће га уништити. Испоставља се да је због начина на који је убијен, Кендименова душа остала у огледалу његове љубавнице, Каролине, и ако уништи огледало, уништиће и њега.

Након дуге потраге, Ени проналази добро скривено огледало и разбија га, а Кендимен нестаје. На крају филма, Ени је приказана са ћерком (неколико година откако је уништила Кендимена), којој је такође дала име Каролина и објашњава јој ко су њени преци. Након што Ени оде у своју собу, на спавање, Каролина погледа у мало огледало изнад свог кревета и почиње да изговара Кендименово име. Ипак, Ени је заустави пре него што га изговори по 5. пут.

Улоге 

|-
| Тони Тод || Данијел Робитајл „Кендимен"
|-
| Кели Роуан || Ени Тарент
|-
| Бил Нан || Реверенд Елис
|-
| Вилијам О' Лири || Итан Тарент
|-
| Вероника Картрајт || Октавија Тарент
|-
| Мет Кларк || Хонор Тибидукс
|-
| Ренди Оглесби || Хејвард Саливан
|-
| Џошуа Гибран Мејведер || Метју Елис
|-
| Дејвид Ђанопулос || Детектив Реј Левеске
|-
| Тимоти Кархар || Пол Мекивер
|-
| Мајкл Бергерон || Колман Тарант
|-
| Феј Хаусер || Пем Карвер
|-
| Каролина Барклеј || Каролина Саливан
|-
| Клотил Борделтјер || Лиз
|-
| Мајкл Кулкин || Филип Пурсел
|-
| Џорџ Лемур || Дру
|-
| Ралф Џозеф || гдин Џефрис
|-
| Маргарет Ховел || Клара
|-
| Вирџинија Мадсен || Хелен Лајл(фотографија)
|}

Референце

Спољашње везе 

 

Амерички филмови
Филмови на енглеском језику
Амерички хорор филмови
Амерички слешер филмови
Филмски серијали
Филмови 1995.
Хорор филмови 1990-их
Филмови за које је музику компоновао Филип Глас